קרן צור

שמאל|ממוזער|250px|קרן צור כאנדה בהצגה "אנדה"
שמאל|ממוזער|250px|קרן צור וששון גבאי בהצגה "רוחל'ה מתחתנת", מאת סביון ליברכט, בבימויה של ציפי פינס, בית ליסין
שמאל|ממוזער|250px|קרן צור בהצגה "סינית אני מדברת אליך", מאת סביון ליברכט, בבימויו של עודד קוטלר, בית ליסין
קרן צור (נולדה ב-9 בספטמבר 1974) היא שחקנית תיאטרון, טלוויזיה וקולנוע, במאית ומתרגמת ישראלית.

קורות חייה
סבתה, יונה ויינברגר, היא ילידת הונגריה, שרדה את השואה באושוויץ ועלתה לישראל.
אמה, רבקה צור, היא מורה ודוקטור לספרות ואביה, אליעזר צור, היה מהנדס חשמל בצוללות בצבא הקבע. רוב ילדותה נדדה צור ברחבי העולם בשל שליחותו של האב, היא התגוררה באזור האגמים באנגליה שעל גבול סקוטלנד ובהמבורג שבגרמניה, שם למדה במגמת תיאטרון ואמנות בבית ספר בינלאומי (ISH) בשנים 1987–1991 והופיעה בו בקבוצת תיאטרון בינלאומית, שהציגה בשפה האנגלית.

בצבא השתלמה בממר"ם ושירתה ביחידת המחשבים של חיל הים. אחרי הצבא למדה תקשורת ומדע המדינה באוניברסיטת חיפה, אחרי הלימודים עבדה במשך שש שנים בתכנות מחשבים בחברת אמדוקס ובמקביל למדה משחק בחוג לתיאטרון באוניברסיטת חיפה בשנים 1999–2001, בו השתתפה בהצגות "לחץ פיזי מתון", "בוץ", "נשי טרויה", "נשים בצמרת", "הזוג המוזר", בעיקר בתפקידים ראשיים. בשנים 2001–2004 עבדה באמדוקס ובד בבד שיחקה בתיאטרון חיפה. בו שיחקה בהצגות "תופרות", "הילדה שאני אוהב", "הצנזור", משחקים בחצר האחורית" של עדנה מזי"א שנכתב בהשראת פרשת האונס בשמרת בראשית שנות התשעים, בו שיחקה בשני תפקידים: הנאנסת ועורכת הדין. "אילוף הסוררת" של שייקספיר, בבימויו של אלדד זיו, "משפחת ישראלי" מאת בעז גאון, בבימויו של משה נאור. היא שיחקה ב"מאדלן" (לצד ג'וליאנו מר) בבימויו של סיני פתר. המחזה עוסק באהבה בלתי אפשרית באירלנד של קרומוול בין פרוטסטנט לקתולית.

ב-2004 עזבה קרן צור את תחום ההייטק ועברה לשחק במשרה מלאה בתיאטרון בית ליסין, היא הופיעה בהצגות בתפקידים שונים: ב"סינית אני מדברת אליך" של סביון ליברכט, בבימויו של עודד קוטלר גילמה את מירי, במאית נשואה המתמודדת עם זיכרון הוריה ניצולי השואה ועם הרומן הנסתר שאחות אימה ניהלה עם אביה, כאשר היא חוזרת אל בית ילדותה על מנת למכור אותו. קלאודיה ב"אונור" מאת ג´ואנה מוריי-סמית בבימויה של ציפי פינס, "קפה ערבה", צ´לסי ב"האגם המוזהב" מאת ארנסט תומפסון בבימויו של רוני פינקוביץ'. דפנה ב"סרט צרפתי" מאת רשף ורגב לוי בבימויו של עודד קוטלר, "אנדה" ו"רוחלה מתחתנת".

צור שיחקה בתפקיד הראשי בהצגה "רוחלה מתחתנת", פרי עטה של סביון ליברכט בבימויה של ציפי פינס. ההצגה עוסקת ברוחל'ה (צור), שבשלהי שנות השלושים לחייה מוצאת לבסוף את גבר חלומותיה (מיכה סלקטר), ומביאה אותו להכיר את משפחתה, אבל במקום שמחה מעוררת את התנגדותם של אביה (ששון גבאי) ואחותה (מיה דגן). ההצגה "רוחלה מתחתנת" זכתה בפרס התיאטרון הישראלי להצגת המחזה המקורי הטוב ביותר בשנת 2010.

קרן צור שיחקה בתפקיד הראשי בהצגה "אנדה" פרי עטו של הלל מיטלפונקט ובבימויו. צור גילמה את דמותה של אנדה, ניצולת שואה הונגריה פליטת אושוויץ, שעובדת כאחות בבית-חולים. בשנת 1961 היא רוצה להעיד במשפט אייכמן ומעוניינת לספר לעולם על הפשעים שנגרמו לה, אבל הממסד הבן-גוריוני פוסל אותה מלתת עדות. ההצגה זכתה בפרס התיאטרון הישראלי להצגת השנה והלל מיטלפונקט זכה על המחזה במחזה השנה. צור זכתה על תפקידה "אנדה" בשחקנית השנה.

ב-2010 ביימה לראשונה את המחזה הקצר "עתיד מתוק" מאת שלי ניידיץ' במסגרת פסטיבל "פותחים במה" של תיאטרון בית ליסין. ב-2011 ביימה את המחזה "פעימה חסרה" מאת ליאורה כרמלי, אף הוא במסגרת פסטיבל "פותחים במה" של תיאטרון בית ליסין.
על כך זכתה צור בפרס הבימוי. שחקניה בהצגה, הדס קלדרון וניסו כאביה זכו בפרס השחקנים וההצגה זכתה בפרס ההצגה כמו גם חביב הקהל.

בקיץ 2014 ביימה קופרודוקציה ישראלית-אמריקאית את המחזה ״Simple as life and death״ מאת מירב קופרברג ואלקסנדרה זלמן-דורין ב-The theater of the new city בניו יורק. ההפקה עלתה במסגרת פסטיבל פרינג'.

על תפקידה כאסתר בהצגה ״אז בפראג״ הייתה אחת משלוש המועמדות הסופיות לפרס שחקנית השנה 2013.

לימדה בשנת הלימודים 2013–2014 בחוג לתיאטרון באוניברסיטת חיפה וביימה בחוג את ההפקה ״בוץ״, מאת קאריל צ'רציל.

בשנת 2015 "השחקנית קרן צור זכתה בפרס השחקנית הטובה ביותר של פסטיבל תיאטרונטו להצגות יחיד, על משחקה בהצגה "מקורקעת". צור מגלמת בהצגה טייסת קרב הנקרעת בין תפקידה הצבאי להיותה אם" בימוי: סיני פתר. באותה שנה היא מביימת את ההצגה "דון פרלימפלין ואהבתו לבליסה בגן ביתו" מאת פדריקו גארסיה לורקה, בתיאטרון הסטודיו, חיפה.

בשנת 2015 גילמה את ד"ר גרוסמן, הרופאה של מנו, בסדרת הנוער של ניקלודיאון, "החממה" בעונה השלישית. בשנים 2016–2019 גילמה את גרושתו של צביקה הדר בשתי העונות של הסדרה "לצבי יש בעיה" שעלה ברשת 13. בשנת 2020 גילמה את אליוט סילבר בסדרה PPS.

משנת 2020 מלמדת משחק בחוג לספרות ולכתיבה יצירתית באורנים - המכללה האקדמית לחינוך.

בשנת 2021 סיימה לימודי MA בתיאטרון בהצטיינות באוניברסיטת חיפה. כיום מלמדת באוניברסיטת חיפה משחק ופעולת הדיבור, ואף מביימת בחוג לתיאטרון.

בשנת 2020 השתתפה בהצגה "הנאהבים והנעימים" בבימויו של עידו רוזנברג. ב-2024 בהצגה "אנטיגונה" בבימויו של יאיר שרמן. ב 2025 בתפקיד רוזה בהצגה "מלכת היופי של ירושלים" - בתיאטרון "בית ליסין".

בין השנים 2022–2024 השתתפה בהפקות תיאטרון עצמאיות בניהן "אנטיגונה" בתפקיד אנטיגונה בימויו של עירא אבנרי ובלאנש דיבואה ב"חשמלית ושמה תשוקה" בבימויו של עודד קוטלר.

חיים אישיים
קרן צור נשואה לגיל ישראלי, מנהל בהייטק, הם מתגוררים בחיפה ולהם שלושה ילדים.

פרסים והוקרה
 2015 - פרס השחקנית וההצגה בתיאטרונטו 2015, על תפקיד הטייסת ב"מקורקעת".
 2009 – פרס שחקנית השנה של תיאטרון בית ליסין.
 2009 – נבחרת הקרן למצוינות בתרבות.
 2008 - פרס התיאטרון הישראלי לשחקנית השנה על תפקידה בהצגה "אנדה" בתיאטרון בית ליסין.
 2003 - פרס התיאטרון הישראלי לשחקנית המבטיחה של השנה על תפקידה בהצגה "מדלן" בתיאטרון חיפה.
משחק בתיאטרון
 תיאטרון בית ליסין 
 שנת הפקה/הצגת בכורה הצגה  תפקיד  מחזאי  במאי2025מלכת היופי של ירושליםרוזהשלומית ארנון בר-לב וליאת פישמן לניאודי גוטשאלק2024אנטיגונההאומנתז'אן אנווייאיר שרמן2020הנאהבים והנעימיםאלקהמוטי לרנר על פי סיפור של בשביס זינגרעידו רוזנברג 2004 סינית אני מדברת אליך מירי סביון ליברכט עודד קוטלר 5 ביוני 2005 אונור קלאודיה ג'ואנה מוריי-סמית ציפי פינס 2007–2009 האגם המוזהב צ'לסי ארנסט תומפסון רוני פינקוביץ' 2008 סרט צרפתי דפנה רשף ורגב לוי עודד קוטלר אנדה אנדה הלל מיטלפונקט הלל מיטלפונקט 2010 רוחל'ה מתחתנת רוחל'ה סביון ליברכט ציפי פינס 2013 אז, בפראג אסתר הלל מיטלפונקט הלל מיטלפונקט2020הנאהבים והנעימיםאלקהמוטי לרנר ע"פ סיפור של יצחק בשביס זינגרעידו רוזנברג
הפקות עצמאיות
שנת הפקה/הצגת בכורההצגהתפקידמחזאיבמאי2023אנטיגונהאנטיגונהברטולט ברכטעירא אבנרי 2023נורא אנושימאיהגלעד עברוןאופירה הניג2022חשמלית ושמה תשוקהבלאנש דיבואהטנסי ויליאמסעודד קוטלר

 התיאטרון העברי 
שנת הפקה/הצגת בכורההצגהתפקידמחזאיבמאי 2 בינואר 2023מדריך למטייל בוורשהבינההלל מיטלפונקטהלל מיטלפונקט2022ברליןדפנהאילן חצוראילן חצור

 תיאטרון חיפה 
 שנת הפקה/הצגת בכורה הצגה  תפקיד  מחזאי  במאי2022הטוב, הרע והנערהמופע אלתור לונג פורםעמרי הכהן2021היחפנים - מופע אימפרויואב בר-לב2018אמא תרזה איננהג'ייןהלן אדמונדסוןאבישי מילשטיין2016בעלים ונשיםסאליוודי אלן בעיבוד משה נאור ועמיר קליגרמשה נאור2015מקורקעתהטייסתג'ורג' בראנטסיני פתר 2005 הצנזור פונטיין אנתוני נילסון נויה לנצט 2004 הילדה שאני אוהב דנה חגית רכבי ניקוליבסקי (ע"פ סיפורים של יהודה אטלס) חגית רכבי ניקוליבסקי 2003 מדלן מדלן הלן אדמונדסון סיני פתר 12 בנובמבר 2003 משפחת ישראלי מרגלית בעז גאון משה נאור 29 ביוני 2002 אילוף הסוררת האלמנה וביאנקה שייקספיר אלדד זיו 2002 תופרות שולי אלישבע גרינבאום עודד קוטלר 1993 משחקים בחצר האחורית דבורי מכנס והתובעת עדנה מזי"א

 תיאטרון באר שבע 
שנת הפקה/הצגת בכורההצגהתפקידמחזאיבמאי20194 דקות ו-12 שניותדייאןג'יימס פריץעמית אפשטיין

 בימוי תיאטרון 
+שנת ההפקה/הצגת בכורההצגהמחזאימתרגםמקום2024עיר אלקטרוניתפאלק ריכטרעינת ברנובסקיתיאטרון הסטודיו2024העיירה שלנותורנטון ויילדרעידו ריקליןהחוג לתיאטרון, אוניברסיטת חיפה2023כור ההיתוך (צייד מכשפות)ארתור מילרשמואל הספריהחוג לתיאטרון, אוניברסיטת חיפה2022הם יורים גם בסוסיםהוראס מק'קוידדי ברון ושלומי מושקוביץתיאטרון הסטודיו2021כולם רוצים לחיותחנוך לויןהאגודה למען העיוור/תיאטרון חיפה2019חוות החיותעיבוד לספרו של ג'ורג' אורוולדניאל אפרתתיאטרון הסטודיו2018אהובת הדרקוןמיכאל גורביץ'תיאטרון הסטודיו2016דון פרלימפלין ואהבתו לבליסה בגן ביתופרדריקו גרסייה לורקהתיאטרון הסטודיו2014Simple as Life and Deathאלקסנדרה זלמן דורין ומירב קופרברגTheater of the New City. New York2014בוץקאריל צ'רצ'יליואב כ"ץהחוג לתיאטרון, אוניברסיטת חיפה2011פעימה חסרהליאורה כרמליפותחים במה. תיאטרון בית ליסין2010עתיד מתוקשלי ניידיץ'פותחים במה. תיאטרון בית ליסין

משחק בקולנוע

 שנת הפקה/הצגת בכורה סרט  במאי2024מריםD.J.Caruso2022קריוקימשה רוזנטל2017החטאיםאבי נשר2017מונטנהלימור שמילה2014 ערבים רוקדים ערן ריקליס2013 סינדרום ירושלים (הפקה גרמנית) דרור זהבי

משחק בטלוויזיה

 שנת שידור תוכנית  תפקיד ערוץ שידור2022שומקוםהשופטת חיותהTeenNick (לצופי יס)2021פמת"א (עונה 2)השופטת צרויהכאן 112021–2020PPSאליוטTeenNick (לצופי יס)2020סטוקהולם (עונה 2)יערית (חברה של עידית)כאן 112019חמישים (סרט של יס)שגית בן טוביםYES 2017–2016 לצבי יש בעיה שולי, גרושתו של צביקה ערוץ 2 (רשת) 2015 החממה (עונה 3) ד"ר גרוסמן ניקלודיאון

קישורים חיצוניים

 קרן צור, באתר הקרן למצוינות בתרבות
 קרן צור, באתר "הבמה", 22 בספטמבר 2009


 ריאיון: לא מתגעגעת להיי-טק, באתר "הבמה", 10 ביולי 2010

 רונית נוביק, בגדי הכלה החדשים של השחקנית קרן צור, "נטוNetArt", גיליון 32: בגדים ואופנה, יולי 2010

 הזוכה בפרס התיאטרון הישראלי בקטגוריה:שחקנית השנה - קרן צור - על תפקיד אנדה בהצגה "אנדה", באתר עמותת פרס התיאטרון הישראלי
 שחקנית השנה של בית ליסין: קרן צור, באתר "הבמה", 26 באוקטובר 2009

 סרטון מ"אנדה", באתר בית ליסין

הערות שוליים

קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:במאיות תיאטרון ישראליות
קטגוריה:במאי תיאטרון ישראלים
קטגוריה:זוכות פרס התיאטרון הישראלי
קטגוריה:זוכי פרס התיאטרון הישראלי
קטגוריה:שחקניות קולנוע וטלוויזיה ישראליות
קטגוריה:בוגרות אוניברסיטת חיפה
קטגוריה:בוגרי אוניברסיטת חיפה
קטגוריה:ישראליות שנולדו ב-1974
קטגוריה:ישראלים שנולדו ב-1974
קטגוריה:סגל אורנים - המכללה האקדמית לחינוך